**Forestias sirkulærfabrikk – et av Innlandets svar på klimakrisen**

Staten ønsker å fremme innovasjon, nytenking og forventning til effektiv ressursutnyttelse, samt økt fokus på sirkulærøkonom og bærekraft. Treindustrien har en viktig rolle for utviklingen for området Elverum-Solør-Kongsvinger, og har et stort potensial for utvikling av nye arbeidsplasser.

Det er stadig flere næringer som ønsker å ta i bruk treet, noe som gjør at prisene på sagflis øker, og det blir hardere konkurranse om å sikre tilgangen som Forestia trenger. Derfor ønsker de å investere i en ny fabrikk som kan resirkulere planker osv og gjøre dette om til sagflis de kan bruke i sin produksjon. Prislappen er på 250 millioner. Dette er innovasjon som ikke er fritt for risiko, og det er derfor ønske/behov for at staten stiller opp og bidrar gjennom sitt virkemiddelapparat med 80 millioner kr. Dessverre har Forestia møtte på utfordringer med å nå frem i virkemiddelapparatet.

Innlandet Venstre ønsker at virkemiddelapparatet skal justeres slik at Forestia sine planer om utvikling av sin fabrikk i Solør kan bli realisert.